Publication: Magyar Közlöny
Issue: MK-2003-136 (Year: 2003, Number: 136)
Era: 1990-2004
Section: szóló 1994. évi LIII. törvény szabályainak alkalmazásával
Paragraph Index: 2280

(2) A Fõvárosi Bíróság határozata elleni fellebbezés elbírálása — másodfokon eljáró közösségi mintaoltalmi bíróságként — a Fõvárosi Ítélõtábla hatáskörébe tartozik. VIII/B. Fejezet A NEMZETKÖZI IPARI MINTAOLTALMI BEJELENTÉSEKRE VONATKOZÓ RENDELKEZÉSEK Általános szabályok 60/F. § E törvény alkalmazásában nemzetközi ipari mintaoltalmi bejelentés: az ipari minták nemzetközi letétbe helyezésérõl szóló 1925. évi Hágai Megállapodás 1999. július 2-án, Genfben felülvizsgált szövege (a továbbiakban: Megállapodás) alapján tett ipari mintaoltalmi bejelentés. 60/G. § Az ipari minták nemzetközi letétbe helyezésérõl szóló 1925. évi Hágai Megállapodás 1960. november 28-án, Hágában felülvizsgált szövege alapján tett nemzetközi letétbe helyezésekre e fejezet rendelkezéseit megfelelõen kell alkalmazni. 60/H. § (1) Ahol e törvény a Megállapodás alkalmazására utal, azon a Megállapodásnak a 60/F—60/G. §-okban említett szövegeihez kapcsolódó Közös Végrehajtási Szabályzat alkalmazását is érteni kell.

Source: https://magyarkozlony.hu/hivatalos-lapok/e2f8f9e43897bf91283d016817096ccfa6056e4e/dokumentumok/e2cc3d2a09ab889849edd2b453a061ace44747ce/letoltes